खेल मैदान की चारदीवारी का निरीक्षण
गोविंदगढ़ | सिंगोदखुर्द में राजकीय उच्च माध्यमिक विद्यालय के खेल मैदान की चारदीवारी निर्माण का जेईएन राधेश्याम महरिया ने निरीक्षण किया और श्रमिकों कारीगरों को आवश्यक निर्देश दिए। सरपंच त्रिलोक लोच्छिब ने बताया कि सीकर सांसद सुमेधानंद सरस्वती ने चारदीवारी निर्माण के लिए 8 लाख रुपए ग्राम पंचायत को दिए हैं। सरपंच ने बताया चारदीवारी निर्माण के बाद जहां खेल मैदान की जमीन सुरक्षित होगी, वहीं विद्यार्थी भी यहां पर खेलों का अभ्यास कर सकेंगे।
हनुमानकी ढाणी में रास्ता खराब
हिरनोदा | फुलेराविधायक निर्मल कुमावत को रविवार को उनके आवास पर पंचायत समिति सदस्य सुष्मिता सैन के नेतृत्व में बालूराम, कन्हैयालाल, रतनलाल आदि ग्रामीणों ने जाखड़ों की ढाणी में विधायक कोष से सीसी सड़क निर्माण की मांग को लेकर ज्ञापन सौंपा। ज्ञापन में बताया कि गणेश, रूपाराम हनुमान जाखड़ की ढाणी में रास्ता खराब होने से ढाणीवासियों को आवागमन में परेशानी का सामना करना पड़ रहा है तथा बारिश के समय रास्ता अवरुद्ध हो जाता है। विधायक कुमावत ने जाखड़ों की ढाणी में शीघ्र सीसी सड़क निर्माण कराने का आश्वासन दिया।
hin_Deva hin_Deva bho_Deva hin_Deva